આગામી વર્ષે લોકસભા ચૂંટણી આવી રહી છે ત્યારે મોદી સરકારને જનતા વચ્ચે જવાનો ચૂંટણી પહેલા અંતિમ અવસર છે. જેમાં સરકાર આ દિશામાં વધુ કેટલાંક કડક પગલાં લઈ શકે છે. જાણકારોનું માનીએ તો, બેનામી સંપત્તિ પર ‘સર્જિકલ સ્ટ્રાઈક’ કરવાનું મોદી સરકારે મન બનાવી લીધું છે. એક અંગ્રેજી અખબારનાં જણાવ્યા પ્રમાણે આગામી બજેટમાં કેન્દ્ર સરકાર બેનામી સંપત્તિ જપ્ત કરવા અથવા તે અંગે કોઈ કડક કાર્યવાહી કરવાની જાહેરાત કરી શકે છે. આ સંપત્તિ એવા પ્રકારની હોય છે જેને ટેક્સ વિભાગથી બચાવવા કોઈ અન્ય વ્યક્તિનાં નામ પર ખરીદવામાં આવી હોય છે. જેમાં નાણાકીય વ્યવહાર કોઈ અન્યનાં નામથી કરવામાં આવે છે પરંતુ સંપત્તિ પર જે-તે વ્યક્તિનો હક યથાવત રહે છે. જેથી આવા વ્યક્તિની ઓળખ કરવી ઘણી મુશ્કેલ હોય છે.